b'\n_START_ARTICLE_\nSards\n_START_SECTION_\nEtimologia\n_START_PARAGRAPH_\nEl etn\xc3\xb2nim "S(a)rd" pertany al substrat ling\xc3\xbc\xc3\xadstic pre-indoeuropeu. El nom fa la seva primera aparici\xc3\xb3 en la estela de Nora, on la paraula \xc5\xa0rdn testifica l\'exist\xc3\xa8ncia del nom quan van arribar per primera vegada els comerciants fenicis. D\'acord amb el Timeu, un dels di\xc3\xa0legs de Plat\xc3\xb3, Sardenya i la seva gent, els "Sardonioi" (\xce\xa3\xce\xb1\xcf\x81\xce\xb4\xce\xbf\xce\xbd\xce\xb9\xce\xbf\xce\xb9), podrien haver estat nomenats en honor de Sard\xc3\xb3 (\xce\xa3\xce\xb1\xcf\x81\xce\xb4\xcf\x8e), una llegend\xc3\xa0ria dona nascuda a Sardes (\xce\xa3\xce\xac\xcf\x81\xce\xb4\xce\xb5\xce\xb9\xcf\x82), capital de l\'antic regne de Lidia en Anat\xc3\xb2lia. Pausanias i Sal\xc2\xb7lusti diuen que era un heroi l\xc3\xadbic i fill d\'H\xc3\xa8rcules, reverenciat com Sardus Pater Babai ("Pare Sard" o "Pare dels Sards"), el qual va donar a l\'illa el seu nom. Tamb\xc3\xa9 se creu que els antics Sards foren associats amb els Sherden (\xc5\xa1rdn en egipci), un dels Pobles del mar. L\'etn\xc3\xb2nim va ser despr\xc3\xa9s romanitzat com sardus (sarda en femen\xc3\xad).\n_START_SECTION_\nLlengua\n_START_PARAGRAPH_\nLa llengua pr\xc3\xb2pia de la major part del sards \xc3\xa9s el sard, llengua rom\xc3\xa0nica que es considera una de les m\xc3\xa9s conservadores, si no la m\xc3\xa9s conservadora, de les lleng\xc3\xbces derivades del llat\xc3\xad. Tamb\xc3\xa9 es troben illes ling\xc3\xbc\xc3\xadstiques on es parla un dialecte del catal\xc3\xa0 (a L\'Alguer) i el l\xc3\xadgur (a Carloforte i Calasetta). Les lleng\xc3\xbces aut\xc3\xb2ctones del territori estan sent substitu\xc3\xafdes per l\'itali\xc3\xa0 (sovint parlat en una varietat regional) en les noves generacions, per efecte de la italianitzaci\xc3\xb3 recent de l\'illa.\n_START_SECTION_\nEsperan\xc3\xa7a de vida i longevitat\n_START_PARAGRAPH_\nL\'esperan\xc3\xa7a mitjana de vida \xc3\xa9s de 81,9 anys (84,9 per a les dones i de 78,9 per als homes)._NEWLINE_La Sardenya \xc3\xa9s la primera \xe2\x80\x9czona blava\xe2\x80\x9d (blue zone) descoberta, \xc3\xa9s a dir una zona demogr\xc3\xa0fica i / o geogr\xc3\xa0fica del m\xc3\xb3n on la gent viu una vida sensiblement m\xc3\xa9s llarga. Els sards, al costat de la gent d\'Okinawa (Jap\xc3\xb3), s\xc3\xb3n un dels pobles m\xc3\xa9s longeus en el m\xc3\xb3n (22 centenaris / 100.000 habitants). Els factors clau d\'una alta contentraci\xc3\xb3 de centenaris s\'identifiquen en la gen\xc3\xa8tica de la poblaci\xc3\xb3 de l\'illa, per\xc3\xb2 sobretot en l\'estructura social.'